text: 31. ΒΑΣΙΛΙΚΟΝ ΔΙΑΤΑΓΜΑ της 24 Νοεμ. /19 Δεκ. 1953 (ΦΕΚ Α΄  348) Περί του πολιτικού προσωπικού του Μ.Τ.Β.Ν. Έχοντες υπ΄ όψιν:α)Το άρθρ. 203 του Νόμ. 1811/51 «περί Κώδικος καταστάσεως των δημοσίων διοικητικών υπαλλήλων», β)την υπ΄ αριθ. 563/1953 από 24.6.53 γνωμοδότησιν του Α.Σ.Δ.Υ., γ)το υπ΄ αριθ. 635/1953 από 14.10.53 πρακτικόν του Συμβουλίου Επικρατείας, προτάσει του Ημετέρου επί της Εθνικής Αμύνης Υπουργού, απεφασίσαμεν και διατάσσομεν: Άρθρον μόνον.-1.Οι μόνιμοι πολιτικοί υπάλληλοι του Μ.Τ.Β.Ν. υπάγονται εις την Β΄ κατηγορίαν, εισαγωγικός δε βαθμός αυτών είναι ο 11ος. 2.Αι οργανικαί θέσεις τούτων κατανέμονται κατά τμήματα και βαθμούς ως εξής: α΄.Τμήμα Λογιστηρίου: 1 θέσις Προϊσταμένου επί 4ω βαθμώ. 1 θέσις Λογιστού επί 5ω βαθμώ. 2 θέσεις Υπολογιστών επί 6ω βαθμώ. 3 θέσεις βοηθών επί 11ω έως 7ω βαθμώ. β΄.Τμήμα Εκμεταλλεύσεως Κεφαλαίων: 1 θέσις Προϊσταμένου επί 4ω βαθμώ. 1 θέσις Λογιστού επί 5ω βαθμώ. 1 θέσις Υπολογιστού επί 6ω βαθμώ. 2 θέσεις βοηθών επί 11ω έως 7ω βαθμώ. γ΄.Τμήμα Μετοχών: 1 θέσις Προϊσταμένου επί 4ω βαθμώ. 1 θέσις Υπολογιστού επί 6ω βαθμώ. 1 θέσις βοηθού επί 11ω έως 7ω βαθμώ. δ΄.Τμήμα Ελέγχου: 1 θέσις Προϊσταμένου επί 4ω βαθμώ. 1 θέσις Λογιστού επί 5ω βαθμώ. 1 θέσις Υπολογιστού επί 6ω βαθμώ. 1 θέσις βοηθού επί 11ω έως 7ω βαθμώ. ε΄.Τμήμα Ταμείου: 1 θέσις Λογιστού επί 5ω βαθμώ. 1 θέσις Υπολογιστού επί 6ω βαθμώ. 2 θέσεις βοηθών επί 11ω έως 7ω βαθμώ. ς΄.Γραφείον Γραμματείας: 1 θέσις Γραμματέως επί 4ω βαθμώ. 1 θέσις βοηθού επί 11ω έως 7ω βαθμώ. 3.Αι θέσεις αι αντιστοιχούσαι εις πλείονας βαθμούς, ως ανωτέρω αναφερομένους, είναι οργανικώς ενιαίαι δια τους βαθμούς τούτους. Εις τον Ημέτερον επί της Εθνικής Αμύνης Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 